詩（幷序） 四十八
作者：王梵志
朝代：唐

paragraphs: 兄弟義[居]（君）活，一種有男女。
兒小教讀書，女小教針補。
兒大與（郭校「須」）娶妻，女大須嫁去。
當房作私產，共語覓嗔處。
好貪競盛喫，無心奉父母。
外姓能蛆姡，啾唧由女婦。
一日三場鬬，自分不由父。
近逢窮業至，緣身一物無。
披繩兼帶索，行時須杖扶。
四海交遊絕，眷屬永還（張改作「遠」）疏。
東西無濟着，到處即女君（張改「安居」，項、戴校作「汝居」）。
（以上錄自張錫厚《王梵志詩校輯》卷二，原卷爲伯三二一一、斯五四四一、斯五六四一。
以《敦煌掇瑣》三一參校。
）（按：《全唐詩續補遺》卷二據《敦煌掇瑣》錄伯三二一一卷收其中二十六首爲缺名《五言白話詩》。
張錫厚考證此卷爲王梵志作，可以定論。
今將童氏未收之作皆錄出。
）。